Parel Vallei Playhouse Hoërskole Dramafees I 6 – 14 Augustus 2019
'n Beroep op alle Hoërskole
Ons is besonder opgewonde om julle na Somerset-Wes te nooi om die jaarlikse, tweetalige Hoërskole Dramafees, aangebied deur Hoërskool Parel Vallei, die Playhouse-teater en die Helderberg Eisteddfod, by te woon.
Ons toonaangewende fees sal akteurs, skrywers, regisseurs, ontwerpers en tegniese spanne bekroon met goue, silwer en brons sertifikate. Die drie toptoneelstukke sal genooi word om weer op Woensdag 14 Augustus 2019 aan die finaal deel te neem.
Aangeheg is ons feesplakkaat en inskrywingsvorm.
Ons sien uit daarna om u by ons jaarlikse fees te verwelkom.
Drama bestaan reeds jare by Parel Vallei as suksesvolle kultuuraktiwiteit. Daar word jaarliks uitgesien na die dramaseisoen wat produksies in Afrikaans en Engels produseer en op toer neem.
Verskeie tienertoneelfeeste word besoek en bied die leerders blootstelling aan en ondervinding op dié gebied.
2012: eindig derde in die ATKV-tienertoneelfees finaal met Die Oop geheim.
2013: WEN die Hoërskool Durbanville fees met Hyperbole.
2014: WEN die AKTV-FINAAL met Wolkkop.
2015: Eindig 4de in die streeksfinaal van die ATKV-tienertoneelkompetisie met die produksie: Sondebok.
2016: WEN die Logan-tienertoneelfees by Fraserburg met BESTE PRODUKSIE: Van Ons Moeders.
WEN die Dawie Maritz Gedenktrofee vir uiteenlopende prestasie op die verhoog vir 4 uitstekende produksies van baie hoë gehalte.
2017 : WEN the VAN HEERDEN HEUNIS MEMORIAL TROPHY vir uitnemendheid op die verhoog: Dearly Beloved - Skepping van uiters vermaaklike karakter O B Livious.
Vierde plek in the streeksfinaal van die ATKV Tienertoneelfees: Durbanville Streeksfees met: KOPSKOOT
Vierde plek in the ATKV Tienertoneelfees NASIONALE finaal met KOPSKOOT.
Mia van der Merwe en Jordyn Linklater het 'n eerste en tweede plek behaal by die Nasionale Toneelspelkompetisie vir Hoërskool leerders.
2018 : PV het vanjaar 5 produksies op die planke gebring.
Vir die eerste keer ooit is 'n Graad 11-produksie, naamlik Sue Pam Grant se Suid-Afrikaanse komedie , Curl Up and Dye, opgevoer.Elkeen in die klas het 'n rol in die produksie vertolk en dit is vier keer voor 'n uitverkoopte teater opgevoer.
Die vier ander produksies het onderskeidelik aan die PV Playhouse Drama Festival, die Montagu Youth Arts Festival, dieDurbanville Toneelfees en die ATKV- tiernertoneel deelgeneem. Die produksies het gesamentlik 28 dubbelgoud -toekennings ontvang. In totaal was daar 49 leerders wat by die produksies betrokke was. Die produksies was Too Bad, Die lang pad huis toe, Macbeth en Perfect 10. Angelique Filter het die toekenning as Beste Ondersteunende Aktrise verower, Mia van der Merwe die toekenning as Beste Aktrise en Josua Nel die toekenning as Beste Ondersteunende Akteur. Macbeth het twee toekennings ontvang vir algehele Tegniese Uitnemendheid.
Angelique Filter het derde geëindig in die Nasionale Toneelkompetisie en Thalia Alberts was een van die top 16.
Ons sien uit na 'n opwindende 2019-seisoen.
Oudisies vind plaas aan die begin van die jaar waarna die repetisietydperk volg. Ons PV PLAYHOUSE Toneelfees waarmee die dramaseisoen afskop, is ons eie fees en word aangebied deur Parel Vallei by die Playhouse teater in Somerset-Wes. Ons Drama departement bied ook interne dramaproduksies in huisformaat (Stella, Alberdeen, Nassau) aan. Engelse en Afrikaans produksies asook 'n Afrikaans leerderproduksie vorm deel van die geleenthede wat aan leerders gebied word.
Deelname aan die volgende kompetisies / feeste vind jaarliks plaas:
Pearson Interskole Fees
PV Playhouse Toneelfees
Ons streef na uitnemendheid in beide individuele- en groepoptredes en is altyd bereid om nuwe maniere van vermaak te ontdek.
Ons streef daarna om 'n liefde vir die teater by ons leerders te kweek. Ons beoog om hulle op die verhoog sowel as in die gehoor te kry om dus vir hulle 'n geheelindruk te skep van watter passie daar in dramatiese kunste lê.
Dit is belangrik om vir die leerders te leer wat dit beteken om met selfvertroue en dissipline 'n karakter voor 'n groot gehoor te vertolk, asook om hulle bewus te maak van spanwerk en verantwoordelikheid teenoor hul mede–akteurs.
Die meeste van alles is ons doel om elke oomblik te geniet!
Gaan lê 'n oudisie af. Enige leerder in die skool mag 'n oudisie aflê. Hou net die kultuur-kennisgewingbord en afkondigings dop vir die aankondiging van hierdie oudisiedatums.
Indien jy die oudisie slaag, word jy deel van die toneelgeselskap. Jy kan ook in aanmerking kom om saam te toer as deel van die tegnici indien jy reeds deel is van PV se Tegniese span.
Daar is 'n streng bywoningsbeleid vir repetisies en optredes. Indien jy meer as drie repetisies sonder 'n geldige verskoning mis, mag jy die risiko loop om jou plek in die geselskap te verbeur. Dit is uiters belangrik om gedurende die dramaseisoen reëlings te tref rondom sport en ander aktiwiteite sodat al die nodige tyd gebruik kan word vir repetisies. Tydens optredes kry die toneelstuk egter eerste prioriteit.
Hoof van Dramadepartement:
Mnr Darryl Spijkers
Opsomming Drama uitslae: 2017
Opsomming Drama uitslae – 2016
ATKV Tienertoneelkompetisie 2014
Kliek hier om al die finale resultate van die kompetisie te sien.
Kliek hier om te lees: Deur die oë van 'n trotse onderwyser.
Kliek hier om die ATKV se nuusverklaring oor die kompetisie.
Kliek op die skedule prent hieronder om 'n groter weergawe te sien:
PV se Drama-afdeling het weer net hulle héél beste gelewer en stel elke jaar net 'n nóg hoër standaard!
Dié jaar was daar weer drie produksies: "The Project", "Die man in die lugballon" en "WolkKop". Al drie produksies het uitstekend gevaar by verskeie toneelfeeste soos die Klein Libertas-, Durbanville- en Fraserburg dramafeeste.
"WolkKop" deur Mari Borstlap, het skitterend gevaar toe die toneelstuk die Klein Libertasfees op Stellenbosch gewen het en aangewys is as die WENNER van die ATKV-Tienertoneelkompetisie in die Wes-Kaap. Dié produksie is een van die 10 beste produksies in die land en is genooi om in Oktober deel te neem aan die finale rondte van die ATKV-Tienertoneelkompetisie by die Aardklop Nasionale Kunstefees te Potchefstroom.
Aanvanklik is 210 produksies ingeskryf vir die ATKV-Tienertoneelkompetisie. Vir "WolkKop" om onder die 10 beste produksies in die land te eindig en as wenner in die Wes-Kaap gekroon te word is werklik 'n puik prestasie!
Ons wens die akteurs, tegniese span en die regiseuse die beste toe vir Aardklop!
Trots om 'n Parel Valleier te kan wees!
WolkKop onderhoud op RSG kuns.
Kliek hier vir al die drama resultate.
Van links na regs agter: Ira Blanckenberg, Jane De Wet, Ben Albertyn, Mari Borstlap, Jacques Meyer, Charlene Erlank, Gerrit Schoonhoven, Joshua Olivier, Christian Jolly, Charl Van Heyningen
Van links na regs voor: Wilhelm van der Walt, Ilse Oppelt, Tony Mcpherson, Eddie Turner, Jaco Potgieter, David Brink
Van links na regs agter: Christian Jolly, Jaco Potgieter, Charl van Heyningen, Joshua Olivier, Eddie Turner